**Apstiprināti**

Ķekavas novada domes

2024.gada 14.februāra sēdes

lēmumu Nr. 41. (protokols Nr. 4.)

**Saistošie noteikumi Nr.3/2024**

**Par Ķekavas novada pašvaldības 2024.gada budžetu**

*Izdoti saskaņā ar*

*likuma “Par pašvaldību budžetiem” 16.pantu*

1. Noteikt Ķekavas novada pašvaldības pamatbudžetu 2024.gadam ieņēmumos sadalījumā pa ieņēmumu veidiem *euro* 68 587 670 apmērā, saskaņā ar 1.pielikumu.

2. Noteikt Ķekavas novada pašvaldības pamatbudžetu 2024.gadam izdevumos *euro* 88 744 464 apmērā, t.sk. līdzekļi neparedzētiem gadījumiem *euro* 100 000 apmērā, aizņēmumu pamatsummas atmaksas līdzekļi *euro* 3 067 560 apmērā un līdzekļu atlikumu gada beigās *euro* 1 754 421 saskaņā ar 2.pielikumu.

3. Apstiprināt Ķekavas novada pašvaldības pamatbudžeta naudas līdzekļu atlikumu uz 2024.gada 1.janvāri *euro* 9 171 653 apmērā, 2024.gada aizņēmumu summu *euro* 10 985 141 apmērā, t.sk. jaunas pirmsskolas izglītības iestādes Titurgā būvniecībai *euro* 2 078 684, Ķekavas vidusskolas sporta halles Gaismas ielā 7A projektēšanai un būvniecībai *euro* 2 077 065, Ķekavas sporta kluba energoefektivitātes paaugstināšanas projekta līdzfinansēšanai *euro* 664 461, Naudītes ielas pārbūvei no Ķekavas apvedceļa līdz Asteru ielai, Katlakalnā, Ķekavas pagastā, Ķekavas novadā *euro* 349 863, Titurgas PII apkārtējo ceļu infrastruktūras būvniecībai *euro* 840 657, Odukalna ielas pārbūvei Ķekavā*,* Ķekavas pagastā, Ķekavas novadā *euro* 804 371, Ķeguma prospekta pārbūvei Baldonē, Ķekavas novadā *euro* 340 000, Pļavniekkalna sākumskolas piebūvei *euro* 2 793 102, Pļavniekkalna esošās skolas ēkas pārbūvei *euro* 857 004, Apvienotā gājēju ceļa un veloceļa izbūvei gar autoceļu V2 Katlakalnā, Ķekavas novadā, no Katlakalna ielas līdz Kāpu ielai *euro* 179 934. Apstiprināt saistību apjomu 2024.gadā *euro* 4 567 560 apmērā saskaņā ar 5.pielikumu.

4. Apstiprināt Ķekavas novada pašvaldības pamatbudžeta 2024.gadam izdevumu sadalījumu aģentūrai, iestādēm un atsevišķām struktūrvienībām, saskaņā ar 2.pielikumu.

5. Apstiprināt Ķekavas novada pašvaldības ziedojumu naudas līdzekļu atlikumu uz 2024.gada 1.janvāri *euro* 54 371 apmērā, saskaņā ar 3.pielikumu.

6. Noteikt Ķekavas novada pašvaldības ziedojumus 2024.gadam izdevumos *euro* 54 371 apmērā, saskaņā ar 3.pielikumu.

7. Uzdot Ķekavas novada pašvaldības izpilddirektoram, saskaņā ar apstiprināto 2024.gada budžetu, apstiprināt aģentūras, iestāžu un atsevišķo struktūrvienību izdevumu uzturēšanas tāmes.

8. Ķekavas novada pašvaldības aģentūras direktors un iestāžu vadītāji ir budžeta izpildītāji, kuri ir atbildīgi par piešķirto līdzekļu izmantošanu atbilstoši Latvijas Republikas normatīvajiem tiesību aktiem, saistošajiem noteikumiem un apstiprinātajām tāmēm.

9. Noteikt, ka Ķekavas novada pašvaldības aģentūras direktoram un iestāžu vadītājiem celtniecības darbi, remontdarbi un to izmaksas jāsaskaņo ar Ķekavas novada pašvaldības izpilddirektoru.

10. Noteikt, ka Ķekavas novada pašvaldības aģentūras direktoram un iestāžu vadītājiem uz rīkojuma pamata un struktūrvienību vadītājiem, saskaņojot ar Ķekavas novada pašvaldības izpilddirektoru, nepieciešamības gadījumos ir tiesības, apstiprināto attiecīgo ekonomiskās klasifikācijas 2200 un 2300 kodu ietvaros, veikt izmaiņas apakškodos, nepārsniedzot 25% no apstiprināto attiecīgo apakškodu summas noteiktiem mērķiem.

Domes priekšsēdētājs: (\*PARAKSTS) Juris Žilko